המפלגה הדמוקרטית-ליברלית הפלמית

הליברלים והדמוקרטים הפלמיים הפתוחים (בהולנדית: Open Vlaamse Liberalen en Democraten, ובקיצור: Open Vld) היא מפלגה ליברלית, הממוקמת בימין-מרכז של המפה הפוליטית, הפועלת בפלנדריה ובבריסל שבבלגיה. המפלגה היא היורשת של המפלגות הוותיקות 'המפלגה הליברלית' ו'המפלגה לחופש וקידמה' (PVV), והופיעה בצורתה הנוכחית בשנת 2007 לאחר שהמפלגות VLD (הסיעה דוברת ההולנדית של Vivant) וה-Liberal Appèl התאחדו בבלוק טכני לקראת הבחירות. נכון לשנת 2023 הייתה המפלגה שותפה בקואליציה בממשלה הפדרלית, בממשלה הפלמית, ובממשלה בבריסל. היא גם שותפה בקואליציה בארבעה מחוזות בבלגיה ובהרבה ערים. המפלגה חברה בברית הליברלים והדמוקרטים לאירופה (ALDE) ובאינטרנציונל הליברלי. תנועת Jong VLD היא מחלקת הנוער העצמאית של Open Vld. מאז 2014 היו למפלגה מספר החברים הרשומים הגבוה ביותר מכל המפלגות בפלנדריה. כ-66,000 חברים ב-2012, 58,000 ב-2017 ו-45,000 ב-2023 לפני שנת 1960 לא היה מצע ברור ל"מפלגה הליברלית של בלגיה". בקונגרס שערכה המפלגה בשנת 1961, החליט היו"ר דאז, עומר ונודנהוב לקבוע מחדש את ערכי המפלגה, והעניק לה את שמה: המפלגה לחופש וקדמה (בהולנדית: PVV - Partij voor Vrijheid en Vooruitgang, בצרפתית: PLP - Parti de la Liberté et du Progrès). המפלגה באותה עת ניסתה לקדם את האינטרסים של המעסיקים. בסוף שנות הששים ותחילת שנות השבעים, גברה המתיחות הפנימית בבלגיה בין דוברי הפלמית לדוברי הצרפתית. בשנת 1972 התפצלה המפלגה לשתי מפלגות נפרדות: מפלגה פלמית ומפלגה צרפתית. המפלגה הצרפתית כונתה PLP, והפלמית כונתה PVV. גם לאחר הפיצול נשארה למפלגה תדמית אנטי-פלמית, והיא ספגה בוז וחיצי ביקורת מהרבה פלמים. כדי להתנער מתדמית זו, העניקו למפלגה בשנת 1992 שם חדש: "המפלגה לליברלים ודמוקרטיים הפלמיים" (בהולנדית: Vlaamse Liberalen en Democraten - VLD). למפלגה הצטרפו דמויות חדשות ממפלגות אחרות, והחל משנות התשעים והלאה התחזקה המפלגה בכל מערכת בחירות. לאחר "משבר הדיוקסין" ב-1999 המשיכה מפלגת VLD להתחזק והפכה למפלגה הגדולה ביותר בפלנדריה (בפער קטן מהמפלגה שאחריה). גיא ורהופשטדט הפך לראש הממשלה הפדרלית, ופטריק דוואל הפכך לראש הממשלה הפלמית. שניהם הקימו קואליציות סגולות - ירוקות. לאחר הבחירות הפדרליות של 2003, הקואליציה הסגולה המשיכה ללא מפלגת הירוקים. תקופת הבחירות התאפיינה בתנגשויות רציניות בין דמויות צמרת במפלגה. דמויות אחדות גורשו מהמפלגה ואחרים התפטרו. אלה הובילו לתוצאה גרועה מאוד בבחירות, והובילו להיווסדן של מפלגות ליברליות חדשות מרובות. בפברואר 2007, ה-VLD ושותפתה לבלוק הטכני, Vivant, החליטו להתאחד למפלגה אחת לקראת הבחירות הפדרליות של 2007, ושינו את שם המפלגה ל-Open Vld. הבחירות בפלנדריה ב-2009 הביאו לתבוסה של Open Vld. המפלגה קיבלה 14.6% מהקולות, ירידה של 5.2% לעומת 2004. לאחר שהודה בתבוסה בבחירות, הגיש היו"ר בארט סומרס את התפטרותו. גיא ורהופשטדט מונה ליו"ר זמני עד סתיו 2009. הבחירות לפרלמנט האירופי, לעומת זאת, היו מוצלחות עבור המפלגה ומנהיגה ורהופשטדט. ורהופשטדט השיג את הקולות המועדפים ביותר עם 565,359 קולות והמפלגה השיגה 20.56% מהקולות. בבריסל, המפלגה השיגה ניצחון היסטורי עם מנהיגה גאי ואנהנגל. היא השיגה 23.07% מהקולות של קבוצת השפה ההולנדית בבריסל. ב-26 באפריל 2010 נפלה הממשלה לאחר שהמפלגה עזבה את הקואליציה. לאחר נפילת הממשלה הכריזו על בחירות חדשות, והמפלגה ניהלה קמפיין בהנהגתו של אלכסנדר דה קרו. בבחירות איבדה המפלגה 5 מושבים בבית הנבחרים וקיבלה רק 13 מושבים. בסנאט ירדה המפלגה מ-5 ל-4 מושבים. בשנת 2014, התקיימו במקביל הבחירות לפרלמנט הפלמי, הבחירות לפרלמנט הפדרלי, והבחירות לפרלמנט האירופי. בבחירות הפדרליות התחזקה המפלגה במנדט. בבחירות הפלמיות הפסידה המפלגה שני מנדטים. בבחירות לפרלמנט האירופי נותרה המפלגה במצבה הקודם. בבחירות 2019 רשמה המפלגה הפסדים כמו כל מפלגות הקואליציה. בפרלמנט הפלמי איבדה שלושה מושבים פרלמנטריים ונשארה עם 16. בפרלמנט הפדרלי הפסידה שני מנדטים ונשארה עם 12. בבחירות הללו רשמה מפלגת Vlaams Belang הימנית-קיצונית התקדמות משמעותית, מה שגרם למספר חברי מפלגה להציע להוריד את החרם שהכריזו על ישיבה משותפת איתה בקואליציה, אבל הנהגת המפלגה דחתה את ההצעה. אתר האינטרנט הרשמי של המפלגה הדמוקרטית-ליברלית הפלמית (בהולנדית) מדיה וקבצים בנושא המפלגה הדמוקרטית-ליברלית הפלמית בוויקישיתוף אתר האינטרנט של Open Vld אתר Open Vld נשים סקירה כללית של היסטוריית המפלגה 1846-הווה המפלגה הדמוקרטית-ליברלית הפלמית, ברשת החברתית פייסבוק המפלגה הדמוקרטית-ליברלית הפלמית, ברשת החברתית אקס (טוויטר) המפלגה הדמוקרטית-ליברלית הפלמית, ברשת החברתית אינסטגרם המפלגה הדמוקרטית-ליברלית הפלמית, ברשת החברתית טיקטוק המפלגה הדמוקרטית-ליברלית הפלמית, ברשת החברתית LinkedIn Remy Amkreutz, "Open Vld telt meeste leden", De Morgen, 30 oktober 2014, online geraadpleegd op 13 juli 2023. "Ondanks hoeraberichten: steeds minder partijleden". vrtnws.be (בהולנדית). 2018-01-23. אורכב מ-המקור ב-2019-02-26. נבדק ב-2019-02-26. "משבר הדיוקסין" היה שערוריית מזון שפרצה בבלגיה ובהולנד באביב 1999, במהלכה התברר כי דיוקסינים רעילים חדרו לשרשרת המזון. המשבר השפיע רבות על המצב הפוליטי בבלגיה ועל הבחירות של 1999. המונח "קואליציה סגולה" מתייחס לקואליציה המורכבת ממפלגות ליברליות (כחולות) ומפלגות סוציאל-דמוקרטיות (אדומות) ללא השתתפותם של נוצרים דמוקרטים. "ירוקה" הכוונה שגם מפלגת הירוקים השתתפה. Bart Somers stapt als voorzitter Open Vld, deredactie.be (7 juni 2009) בבלגיה נהוג שהפריימיז נערך יחד עם הבחירות. כל מי שמצביע למפלגה, בוחר את המועמדים בתוך המפלגה המועדפים עליו, וכך נוצר הפריימריז בתוך המפלגה. Vrijheid & vooruitgang - 175 jaar liberale partij in België (בהולנדית). Eik uitgeverij. באוקטובר 2021. p. 251. ISBN 978-9-46358-055-7. {{cite book}}: (עזרה)